text: पेराम्बलूर। तमिलनाडु में डीएमके के पूर्व पार्षद की दादागीरी का सनसनीखेज वीडियो सामने आया है। इसमें पूर्व पार्षद एक ब्यूटी पार्लर में घुसकर एक महिला की बुरी तरह पिटाई करता नजर आ रहा है। वीडियो में साफ नजर आ रहा है कि कैसे ये शख्स महिला को लातों से पीट रहा है। इस दौरान पार्लर के अंदर दूसरी महिलाएं भी खड़ी हैं, जो लगातार पूर्व पार्षद से ऐसा नहीं करने की गुहार लगा रही हैं। बावजूद इसके ये शख्स मान नहीं रहा और लगातार महिला को पीट रहा है। पूरे मामले का सीसीटीवी फुटेज सामने आने के बाद पूर्व पार्षद को गिरफ्तार कर लिया गया है। वहीं इस गंभीर मामले को लेकर पूर्व पार्षद को डीएमके पार्टी की प्राथमिक सदस्यता से भी निलंबित कर दिया गया।